
	👩‍🏫 מהדורה למורה: דגשים והנחיות לפעילות
מטרות הפעילות
• להכיר מילים לרגשות ולמצבי לחץ (מחסן מילים מנוקד).
• לזהות עוגנים אישיים – גם כאלה מהמדינה ומהתרבות של התלמיד/ה.
• לתרגל עצירה לפני תגובה ברשת, ולדעת למי לפנות.
5׳ · פתיחה: לומדים את המילים: עוֹגֵן, סְעָרָה, לַחַץ, רָגוּעַ – עם תמונות באתר.
12׳ · חלק א׳: מקיפים עוגנים מתוך מחסן מילים מנוקד. מוסיפים עוגן ״מהבית״ (אוכל, שיר, מסורת).
13׳ · חלק ב׳: מקרה קצר בעברית קלה + בחירת תגובה.
10׳ · חלק ג׳: כרטיס יציאה עם מחסן מילים.
5׳ · סיכום: כל אחד/ת אומר/ת מילה חדשה שלמד/ה.
🛟 תמיכה, לא טיפול: אין חובה לשתף. כל חשש למצוקה או לפגיעה – פונים ליועצת או לפסיכולוגית בית הספר.

שם התלמיד/ה: ____________________  כיתה: ________  תאריך: __________
	חֵלֶק א׳: הָעוֹגְנִים שֶׁלִּי



עוֹגֵן מַחְזִיק אֶת הַסִּירָה בַּסְּעָרָה. מָה מַחְזִיק אוֹתְךָ / אוֹתָךְ כְּשֶׁקָּשֶׁה?
הַקִּיפוּ:
🏃 גּוּף: הֲלִיכָה  /  רִיצָה  /  נְשִׁימָה  /  מִקְלַחַת  /  שֵׁנָה  /  כַּדּוּר  /  רִקּוּד  /  מַיִם
🎨 לֵב: מוּזִיקָה  /  צִיּוּר  /  כְּתִיבָה  /  בִּשּׁוּל  /  סֵפֶר  /  כֶּלֶב / חָתוּל  /  מִשְׂחָק  /  צְחוֹק
💬 אֲנָשִׁים: חָבֵר / חֲבֵרָה  /  אִמָּא  /  אַבָּא  /  אָח / אָחוֹת  /  מוֹרֶה / מוֹרָה  /  יוֹעֶצֶת  /  סָבָא / סָבְתָא  /  שָׁכֵן / שְׁכֵנָה
עוֹגֵן מֵהַבַּיִת / מֵהַמְּדִינָה שֶׁלִּי (אוֹכֶל, שִׁיר, מִנְהָג):
הָעוֹגֵן שֶׁלִּי: ___________________________________________
	חֵלֶק ב׳: בַּטֵּלֵפוֹן



לִפְעָמִים בַּטֵּלֵפוֹן יֵשׁ דָּבָר לֹא נָעִים. עוֹצְרִים וְחוֹשְׁבִים.
	דָּנָה רוֹאָה תְּמוּנָה: הַחֲבֵרִים בְּבֵית קָפֶה. דָּנָה לֹא שָׁם. הִיא עֲצוּבָה.



מָה דָּנָה חוֹשֶׁבֶת? מָה עוֹד יָכוֹל לִהְיוֹת? הַקִּיפוּ:
◯ אוּלַי זֶה הָיָה פִּתְאוֹם   ◯ אוּלַי חָשְׁבוּ שֶׁהִיא עֲסוּקָה   ◯ הֵם לֹא אוֹהֲבִים אוֹתָהּ   ◯ אֶפְשָׁר לִשְׁאוֹל
מָה טוֹב לַעֲשׂוֹת?
◯ ✋ לַעֲצוֹר   ◯ 🌬️ לִנְשׁוֹם   ◯ 🗣️ לִשְׁאוֹל חָבֵר   ◯ 😡 לִכְתּוֹב מִלִּים רָעוֹת
	מַחְסַן מִלִּים



	עוֹגֵן – מָה שֶׁמַּחְזִיק אוֹתִי

	סְעָרָה – זְמַן קָשֶׁה

	לַחַץ – כְּשֶׁיֵּשׁ יוֹתֵר מִדַּי

	רָגוּעַ / רְגוּעָה – שָׁקֵט בַּגּוּף

	לַעֲצוֹר – לְהַפְסִיק רֶגַע

	לִנְשׁוֹם – לְהַכְנִיס אֲוִיר

	עֶזְרָה – כְּשֶׁמִּישֶׁהוּ עוֹזֵר

	גְּבוּל – עַד כָּאן



✂ - - - - - - - - - - - - - - - - - - - - - - - - - - - - - - - - - - - - - - - - - -
✂️ כַּרְטִיס יְצִיאָה
1. 🫀 כְּשֶׁיֵּשׁ לִי לַחַץ, הַגּוּף שֶׁלִּי… (לֵב / בֶּטֶן / רֹאשׁ)
______________________________________________________________________
2. 🌿 מָה מַרְגִּיעַ אוֹתִי (בְּלִי טֵלֵפוֹן)
______________________________________________________________________
3. 🛡️ הַכְּלָל שֶׁלִּי לַטֵּלֵפוֹן (לְמָשָׁל: בַּלַּיְלָה בְּלִי טֵלֵפוֹן)
______________________________________________________________________
זִכְרוּ: אַתֶּם לֹא לְבַד. אֶפְשָׁר תָּמִיד לְבַקֵּשׁ עֶזְרָה מֵהַמּוֹרָה אוֹ מֵהַיּוֹעֶצֶת.
יצרה: רוית ראש בן ישי · ⚓ העוגנים שלי – חוסן אישי ודיגיטלי

